SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 				Ľubomír
Priezvisko:			GULÁN			 	Titul: MUDr..
Funkcia:			odborný pracovník pre vzdelávanie 
Znalosť jazykov:		anglicky, nemecky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Malta
Mesto:				St Paul’s Bay
Termín:			3. – 5. september 2018
Prijímajúca organizácia:     	NADOMALTA
Adresa:	Hotel Santana, Triq il-Maskli St Paul’s Bay SPB 1482

Účel cesty:	 Advisory Group on Education (T-DO ED)
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum/čas:	3. september 2018		prílet	
3. september 2018	T-DO     14:00 - 20:30
	4. september 2018	T-DO     9:00 - 15:00
	5. september 2018		odlet	

Navštívená organizácia:	NADOMALTA

Kontaktované osoby:	Zástupcovia WADA a Rady Európy.
	Odborní pracovníci a zástupcovia národných antidopingových organizácií
	
Kontaktné adresy:	Adresár nezverejňujeme. 

4.	PRIEBEH ROKOVANÍ

Zahraničná pracovná cesta sa uskutočnila s cieľom plnenia úloh pracovnej skupiny T-DO a výmeny informácií a praktických skúseností v súvislosti s tvorením novej Medzinárodnej normy pre informácie a vzdelávanie (ISIE) WADA. Hlavným cieľom je zavedenie vzdelávania v oblasti antidopingu pre športovcov, sprievodný personál a aj verejnosť.

Stretnutie bolo organizované Maltskou antidopingovou agentúrou v spolupráci s Radou Európy. Po schválení programu a zápisnice z minulého stretnutia v Dubline bola odprezentovaná nová kampaň SADA a členovia pracovnej skupiny predstavili nové aktivity v oblasti prevencie a vzdelávania v antidopingu.

Rokovanie otvorila predsedkyňa T-DO Ms Attard. Predložili a prediskutovali sa pripomienky k schvaľovaciemu procesu súvisiaceho s revíziou Kódexu 2021. Pracovné skupiny navrhli znenie listu pre WADA o revízi článku 18, doporučených postupoch a stanovení minimálnych požiadaviek pre vzdelávanie športovcov a sprievodného personálu.

Na podklade rozoslaných pracovných materiálov sa postupne diskutovalo k 12 hlavným pripomienkam k Medzinárodnej norme pre vzdelávanie (ISE) a Svetovému antidopingovému kódexu (WADC 2021). Tieto pripomienky budú spracované a odoslané ako stanovisko Rady Európy k 2. pripomienkovému konaniu v príprave nového kódexu.

Druhý deň zástupca WADA Tony Cunningham predstavil revidovanú pracovnú verziu Medzinárodnej normy pre vzdelávanie a informácie (ISIE), boli znova vytvorené pracovné skupiny, na ktorých sa pokračovalo v úprave článkov do Medzinárodnej normy. Adoptovaná by mala byť na Svetovej konferencii v novembri 2019. Na záver sa dohodlo, že všetci účastníci dostanú cirkulujúci e-mail so súhrnnými informáciami na doplnenie a pripomienkované konanie.

5.	ODPORÚČANÉ ZÁVERY

		SADA vykonáva svoju činnosť v oblasti vzdelávania v súlade so Svetovým antidopingovým kódexom, v priamej spolupráci a koordinácii so Svetovou antidopingovou agentúrou (WADA).
V súvislosti s prípravou nového Svetového antidopingového kódexu a Medzinárodnej normy pre vzdelávanie, je potrebné zosúladiť jednotné postupy medzi participujúcimi národnými antidopingovými organizáciami, aby sa vytvorila spoločná platforma, ktorá by bola akceptovaná všetkými signatármi. V tomto zmysle bude SADA nadväzne:   
-	rozširovať vzdelávacie aktivity smerom k mladej populácii
-	sprístupňovať informácie prostredníctvom digitálnych médií;			
-	kontrolovať dodržiavanie antidopingových pravidiel v národných športových zväzoch

6.	PRÍNOS 

	Pracovná cesta sa uskutočnila s cieľom získať ďalšie potrebné informácie o edukácii a dodržiavaní Kódexu. Ako člen edukačnej skupiny expertov patriacej pod Monitorovaciu skupinu T-DO Rady Európy som sa podieľal na príprave dokumentov pre vznikajúcu medzinárodnú normu.

7.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracoval: 	
MUDr. Ľubomír Gulán

Súhlasíme so zverejnením správy na webovej stránke Antidopingovej agentúry SR.

Bratislava, 14. 9. 2018

Schválil:	Mgr. Žaneta CSÁDEROVÁ, PhD.